CELEX: 32010D0115
Language: lt
Date: 1266883200000
Title: 2010/115/ES: 2010 m. vasario 23 d. Komisijos sprendimas, iš dalies keičiantis Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedą (pranešta dokumentu Nr. C(2010) 972) (Tekstas svarbus EEE)

25.2.2010   
            
            
               LT
            
            
               Europos Sąjungos oficialusis leidinys
            
            
               L 48/12
            
         KOMISIJOS SPRENDIMAS
   2010 m. vasario 23 d.
   iš dalies keičiantis Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedą
   (pranešta dokumentu Nr. C(2010) 972)
   (Tekstas svarbus EEE)
   (2010/115/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių (1), ypač į jos 4 straipsnio 2 dalies b punktą,
   kadangi:
   
               (1)
            
            
               Direktyva 2000/53/EB draudžiamas švino, gyvsidabrio, kadmio arba šešiavalenčio chromo naudojimas transporto priemonių medžiagose ir dalyse, teikiamose rinkai nuo 2003 m. liepos 1 d., išskyrus šios direktyvos II priede nurodytais atvejais ir ten pat nurodytomis sąlygomis. Pagal Direktyvos 2000/53/EB 4 straipsnio 2 dalies b punktą Komisija tos direktyvos II priedą turėtų reguliariai derinti su mokslo ir technikos pažanga.
            
         
               (2)
            
            
               Direktyvos 2000/53/EB II priede išvardijamos transporto priemonių medžiagos ir dalys, kurioms netaikomas tos direktyvos 4 straipsnio 2 dalies a punkte nurodytas draudimas. Iki minėtos išimties galiojimo pabaigos rinkai pateiktų transporto priemonių medžiagose ir dalyse, kurios išvardytos Direktyvos 2000/53/EB II priede, gali būti švino, gyvsidabrio, kadmio ir šešiavalenčio chromo. 2008 m. rugpjūčio 1 d. Komisijos sprendime 2008/689/EB, kuriuo iš dalies keičiamas Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedas (2), nurodyta, kad išimtys, susijusios su 8 punkto a papunktyje apibūdintu lydmetaliu, naudojamu elektroninių schemų plokštėse ir kitoms elektros sistemoms, išskyrus stiklo darbams, ir su 8 punkto b papunktyje apibūdintu lydmetaliu, naudojamu elektros sistemose ant stiklo, turėtų būti peržiūrėtos 2009 m.
            
         
               (3)
            
            
               Po techninio ir mokslinio vertinimo paaiškėjo, kad šios dvi išimtys turėtų būti padalytos į dar dešimt konkrečių taikymo būdų. Iš jų penkioms medžiagoms ir dalims, kuriose yra švino, turėtų būti ir toliau laikinai taikoma Direktyvos 2000/53/EB 4 straipsnio 2 dalies a punktu nustatyto draudimo išimtis, nes nei techniškai, nei moksliškai šių medžiagų naudojimo šiose konkrečiose medžiagose ir dalyse išvengti neįmanoma. Todėl šių išimčių galiojimo pabaigos datą tikslinga nukelti, kol uždraustų medžiagų naudojimo bus galima išvengti.
            
         
               (4)
            
            
               Penkioms kitoms medžiagoms ir dalims, kuriose yra švino, turėtų būti ir toliau taikoma Direktyvos 2000/53/EB 4 straipsnio 2 dalies a punktu nustatyto draudimo išimtis, nenustatant galiojimo pabaigos datos, nes nei techniškai, nei moksliškai šių medžiagų naudojimo šiose konkrečiose medžiagose ir dalyse išvengti neįmanoma, o artimiausioje ateityje jokių realių alternatyvų nenumatoma. Šios išimtys turėtų būti peržiūrėtos 2014 m. atsižvelgiant į techninę ir mokslinę pažangą, siekiant įvertinti, kada šių medžiagų naudojimo bus galima išvengti. Išimtis, taikoma švinui lydmetaliuose, kurie naudojami elektros sistemose ant stiklo, išskyrus užlydimą ruošiant sluoksniuoto stiklo dirbinius, turėtų būti peržiūrėta iki 2012 m. sausio 1 d., nes šios sistemos pakaitų esama, tačiau būtina toliau išbandyti ir patvirtinti jų technines savybes.
            
         
               (5)
            
            
               Transporto priemonių dalių jėgos pavarų elastomerų rišikliuose, kuriuose naudojant šviną ar švino mišinius švinas sudaro iki 0,5 % svorio, išimties taikymas neturėtų būti pratęstas, nes švino naudojimo šios rūšies sistemose jau galima išvengti.
            
         
               (6)
            
            
               Direktyvos 2000/53/EB II priede nustatyta, kad atsarginėms dalims, kurios rinkai pateiktos po 2003 m. liepos 1 d. ir kurios naudojamos transporto priemonėse, rinkai pateiktose iki 2003 m. liepos 1 d., Direktyvos 2000/53/EB 4 straipsnio 2 dalies a punktu nustatytas draudimas netaikomas. Taikant šią išimtį, transporto priemones, pateiktas rinkai iki 4 straipsnio 2 dalies a punktu nustatyto draudimo įsigaliojimo, leidžiama remontuoti naudojant atsargines dalis, tenkinančias tokius pačius kokybės ir saugumo reikalavimus kaip dalis, kurios tose transporto priemonėse buvo sumontuotos iš pradžių.
            
         
               (7)
            
            
               Transporto priemonių, pateiktų rinkai po 2003 m. liepos 1 d. (tačiau iki Direktyvos 2000/53/EB II priede nurodytos konkrečios išimties galiojimo pabaigos), atsarginėms dalims ta išimtis netaikoma. Todėl tų transporto priemonių atsarginėse dalyse neturėtų būti sunkiųjų metalų, net jeigu jomis keičiamos dalys, kuriose sunkiųjų metalų buvo.
            
         
               (8)
            
            
               Tam tikrais atvejais transporto priemones techniškai įmanoma suremontuoti naudojant tik originalias dalis, nes kitaip reikėtų pakeisti visų transporto priemonės sistemų erdvines ir funkcines ypatybes. Kadangi tokių atsarginių dalių neįmanoma įmontuoti transporto priemonėse, kurių gamyklinėse dalyse yra sunkiųjų metalų, tokių transporto priemonių neįmanoma suremontuoti ir jas gali tekti sunaikinti pirma laiko. Dėl vartotojų saugumo ir aplinkos apsaugos naudos, gaunamos pratęsiant produkto naudojimo trukmę, tikslinga leisti šias transporto priemonių dalis remontuoti naudojant originalias dalis.
            
         
               (9)
            
            
               Todėl Direktyvą 2000/53/EB reikėtų atitinkamai iš dalies pakeisti.
            
         
               (10)
            
            
               Šiame sprendime nustatytos priemonės atitinka 2006 m. balandžio 5 d. Europos Parlamento ir Tarybos direktyvos 2006/12/EB dėl atliekų (3) 18 straipsnio 1 dalimi įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2000/53/EB II priedas keičiamas šio sprendimo priedu.
   2 straipsnis
   Šis sprendimas skirtas valstybės narėms.
   
      Priimta Briuselyje 2010 m. vasario 23 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 269, 2000 10 21, p. 34.
   
      (2)  OL L 225, 2008 8 23, p. 10.
   
      (3)  OL L 114, 2006 4 27, p. 9.
   
      PRIEDAS
      
         
            „II PRIEDAS
            
               Medžiagos ir dalys, kurioms netaikomas 4 straipsnio 2 dalies a punktas
            
            
                        Medžiagos ir dalys
                     
                     
                        Išimties taikymo sritis ir galiojimo pabaigos data
                     
                     
                        Ženklinamos arba žymimos, kaip nurodyta 4 straipsnio 2 dalies b punkto iv papunktyje
                     
                  
                        
                           Švinas kaip legiravimo elementas
                        
                     
                  
                        
                                    1.
                                 
                                 
                                    Apdirbti skirtas plienas ir galvanizuotas plienas, kuriame švinas sudaro ne daugiau kaip 0,35 % svorio
                                 
                              
                     
                         
                     
                     
                         
                     
                  
                        
                                    2.a)
                                 
                                 
                                    Apdirbti skirtas aliuminis, kuriame švinas sudaro ne daugiau kaip 2 % svorio
                                 
                              
                     
                        Kaip atsarginės dalys, skirtos iki 2005 m. liepos 1 d. rinkai pateiktoms transporto priemonėms
                     
                     
                         
                     
                  
                        
                                    2.b)
                                 
                                 
                                    Aliuminis, kuriame švinas sudaro ne daugiau kaip 1,5 % svorio
                                 
                              
                     
                        Kaip atsarginės dalys, skirtos iki 2008 m. liepos 1 d. rinkai pateiktoms transporto priemonėms
                     
                     
                         
                     
                  
                        
                                    2.c)
                                 
                                 
                                    Aliuminis, kuriame švinas sudaro ne daugiau kaip 0,4 % svorio
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Vario lydinys, kuriame švinas sudaro ne daugiau kaip 4 % svorio
                                 
                              
                     
                         
                     
                     
                         
                     
                  
                        
                                    4.a)
                                 
                                 
                                    Guolių korpusai bei įvorės
                                 
                              
                     
                        Kaip atsarginės dalys, skirtos iki 2008 m. liepos 1 d. rinkai pateiktoms transporto priemonėms
                     
                     
                         
                     
                  
                        
                                    4.b)
                                 
                                 
                                    Variklių, pavarų ir oro kondicionavimo kompresorių guolių korpusai bei įvorės
                                 
                              
                     
                        2011 m. liepos 1 d. ir vėliau kaip atsarginės dalys, skirtos iki 2011 m. liepos 1 d. rinkai pateiktoms transporto priemonėms
                     
                     
                         
                     
                  
                        
                           Dalyse esantis švinas ir švino junginiai
                        
                     
                  
                        
                                    5.
                                 
                                 
                                    Baterijos
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Vibraciniai amortizatoriai
                                 
                              
                     
                         
                     
                     
                        X
                     
                  
                        
                                    7.a)
                                 
                                 
                                    Stabdžių vamzdelių, kuro vamzdelių, oro ventiliacijos vamzdelių elastomerų, važiuoklės elastomerinių ir (arba) metalinių dalių ir variklio tvirtinimo dalių vulkanizavimo medžiagos ir stabilizatoriai
                                 
                              
                     
                        Kaip atsarginės dalys, skirtos iki 2005 m. liepos 1 d. rinkai pateiktoms transporto priemonėms
                     
                     
                         
                     
                  
                        
                                    7.b)
                                 
                                 
                                    Stabdžių vamzdelių, kuro vamzdelių, oro ventiliacijos vamzdelių elastomerų, važiuoklės elastomerinių ir (arba) metalinių dalių ir variklio tvirtinimo dalių vulkanizavimo medžiagos ir stabilizatoriai, kuriuose švinas sudaro ne daugiau kaip 0,5 % svorio
                                 
                              
                     
                        Kaip atsarginės dalys, skirtos iki 2006 m. liepos 1 d. rinkai pateiktoms transporto priemonėms
                     
                     
                         
                     
                  
                        
                                    7.c)
                                 
                                 
                                    Jėgos pavarų elastomerų rišikliai, kuriuose švinas sudaro ne daugiau kaip 0,5 % svorio
                                 
                              
                     
                        Kaip atsarginės dalys, skirtos iki 2009 m. liepos 1 d. rinkai pateiktoms transporto priemonėms
                     
                     
                         
                     
                  
                        
                                    8.a)
                                 
                                 
                                    Švinas lydmetaliuose, kurie naudojami elektros ir elektroninėms dalims prie elektroninių schemų plokščių tvirtinti, ir švinas, naudojamas dalių, išskyrus aliumininius elektrolitinius kondensatorius, antgalių apdailai, dalių jungtims ir elektroninių schemų plokštėse
                                 
                              
                     
                        Transporto priemonėms, kurių tipas patvirtintas iki 2016 m. sausio 1 d., ir toms transporto priemonėms skirtoms atsarginėms dalims
                     
                     
                        X (1)
                        
                     
                  
                        
                                    8.b)
                                 
                                 
                                    Švinas lydmetaliuose, kurie naudojami elektros sistemose, išskyrus litavimą elektroninių schemų plokštėse ar ant stiklo
                                 
                              
                     
                        Transporto priemonėms, kurių tipas patvirtintas iki 2011 m. sausio 1 d., ir toms transporto priemonėms skirtoms atsarginėms dalims
                     
                     
                        X (1)
                        
                     
                  
                        
                                    8.c)
                                 
                                 
                                    Švinas aliumininių elektrolitinių kondensatorių gnybtų apdailoje
                                 
                              
                     
                        Transporto priemonėms, kurių tipas patvirtintas iki 2013 m. sausio 1 d., ir toms transporto priemonėms skirtoms atsarginėms dalims
                     
                     
                        X (1)
                        
                     
                  
                        
                                    8.d)
                                 
                                 
                                    Švinas, naudojamas įlydymui į stiklą didelio oro srauto davikliuose
                                 
                              
                     
                        Transporto priemonėms, kurių tipas patvirtintas iki 2015 m. sausio 1 d., ir toms transporto priemonėms skirtoms atsarginėms dalims
                     
                     
                        X (1)
                        
                     
                  
                        
                                    8.e)
                                 
                                 
                                    Aukštos lydymosi temperatūros lydmetaliuose (t. y. švino lydmetaliuose, kuriuose švino yra 85 % svorio arba daugiau) esantis švinas
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.f)
                                 
                                 
                                    Švinas, naudojamas standartinių mikroschemų jungčių sistemose
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.g)
                                 
                                 
                                    Švinas lydmetaliuose, skirtuose palaikyti reikiamą elektros įtampą tarp puslaidininkio modulio ir laikančios plokštės „Flip Chip“ tipo mikroschemų junginiuose
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.h)
                                 
                                 
                                    Švinas lydmetaliuose, kurie naudojami šilumos skirstytuvams prie radiatorių tvirtinti galios puslaidininkių elementų rinkiniuose, kurių lustų dydis – bent 1 cm2 projekcinio ploto, o nominalus srovės tankis – bent 1 A/mm2 silicio lusto ploto
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8.i)
                                 
                                 
                                    Švinas lydmetaliuose, naudojamuose elektros sistemose ant stiklo, išskyrus litavimą ant sluoksniuotojo stiklo
                                 
                              
                     
                        Transporto priemonėms, kurių tipas patvirtintas iki 2013 m. sausio 1 d., ir toms transporto priemonėms skirtoms atsarginėms dalims (3)
                        
                     
                     
                        X (1)
                        
                     
                  
                        
                                    8.j)
                                 
                                 
                                    Švinas lydmetaliuose, naudojamuose lituoti ant sluoksniuotojo stiklo
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    9.
                                 
                                 
                                    Vožtuvų lizdai
                                 
                              
                     
                        Kaip atsarginės dalys, skirtos iki 2003 m. liepos 1 d. sukurtų variklių tipams
                     
                     
                         
                     
                  
                        
                                    10.
                                 
                                 
                                    Elektrinės dalys, kuriose švino yra stiklo ar keramikos matricos mišinyje, išskyrus lempučių stiklą ir uždegimo žvakių glazūrą
                                 
                              
                     
                         
                     
                     
                        X (4) (dalims, išskyrus variklių pjezoelementus)
                     
                  
                        
                                    11.
                                 
                                 
                                    Pirotechniniai įjungikliai
                                 
                              
                     
                        Transporto priemonėms, kurių tipas patvirtintas iki 2006 m. liepos 1 d., ir toms transporto priemonėms skirtoms atsarginėms dalims
                     
                     
                         
                     
                  
                        
                           Šešiavalentis chromas
                        
                     
                  
                        
                                    12.a)
                                 
                                 
                                    Korozijai atspari danga
                                 
                              
                     
                        Kaip atsarginės dalys, skirtos iki 2007 m. liepos 1 d. rinkai pateiktoms transporto priemonėms
                     
                     
                         
                     
                  
                        
                                    12.b)
                                 
                                 
                                    Važiuoklės varžtų ir veržlių dangos, atsparios korozijai
                                 
                              
                     
                        Kaip atsarginės dalys, skirtos iki 2008 m. liepos 1 d. rinkai pateiktoms transporto priemonėms
                     
                     
                         
                     
                  
                        
                                    13.
                                 
                                 
                                    Gyvenamosiose priekabose įrengti absorbciniai šaldytuvai
                                 
                              
                     
                         
                     
                     
                         
                     
                  
                        
                           Gyvsidabris
                        
                     
                  
                        
                                    14.a)
                                 
                                 
                                    Dujošvytės lempos, naudojamos priekiniams žibintams
                                 
                              
                     
                        Transporto priemonėms, kurių tipas patvirtintas iki 2012 m. liepos 1 d., ir toms transporto priemonėms skirtoms atsarginėms dalims
                     
                     
                         
                     
                  
                        
                                    14.b)
                                 
                                 
                                    Liuminescencinės lempos, naudojamos prietaisų skydeliuose
                                 
                              
                     
                        Transporto priemonėms, kurių tipas patvirtintas iki 2012 m. liepos 1 d., ir toms transporto priemonėms skirtoms atsarginėms dalims
                     
                     
                         
                     
                  
                        
                           Kadmis
                        
                     
                  
                        
                                    15.
                                 
                                 
                                    Elektrinių transporto priemonių akumuliatoriai
                                 
                              
                     
                        Kaip atsarginės dalys, skirtos iki 2008 m. gruodžio 31 d. rinkai pateiktoms transporto priemonėms
                     
                     
                         
                     
                  
               Pastabos:
            
            Leidžiama, kad homogeninėje medžiagoje didžiausia švino, šešiavalenčio chromo ir gyvsidabrio koncentracija sudarytų iki 0,1 % svorio, o kadmio – iki 0,01 % svorio.
            Pakartotinai naudoti transporto priemonių, kurios buvo pateiktos rinkai iki draudimo išimties galiojimo laikotarpio pabaigos, dalis leidžiama be apribojimų, kadangi joms netaikomos 4 straipsnio 2 dalies a punkto nuostatos.
            Atsarginėms dalims, kurios pateiktos rinkai po 2003 m. liepos 1 d. ir skirtos iki 2003 m. liepos 1 d. rinkai pateiktoms transporto priemonėms, 4 straipsnio 2 dalies a punkto nuostatos nėra taikomos (5).
         
      
      
         (1)  Išmontuoti, jei pagal 10 įrašą viršijama vidutinė 60 g vienai transporto priemonei riba. Taikant šį punktą neatsižvelgiama į elektros prietaisus, gamintojo neįrengtus gaminant.
      
         (2)  Ši išimtis peržiūrima 2014 m
      
         (3)  Ši išimtis peržiūrima iki 2012 m. sausio 1 d.
      
         (4)  Išmontuoti, jei pagal 8 įrašo a–j punktus viršijama vidutinė 60 g vienai transporto priemonei riba. Taikant šį punktą neatsižvelgiama į elektros prietaisus, gamintojo neįrengtus gaminant.
      
         (5)  Ši nuostata netaikoma ratų balansavimo svareliams, elektrinių motorų angliniams šliaužikliams ir stabdžių antdėklams.“